Diari Oficial de la Generalitat Valenciana


Sumari del DOGV 9367, del 22-06-2022 (2022/5876)

RESOLUCIÓ de 31 de maig de 2022, de la Direcció General d'Obres Públiques, Transport i Mobilitat Sostenible, per la qual s'aprova el Pla de mobilitat del complex sanitari Ernest Lluch de Campanar, València.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9367

Data del DOGV
:   22-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/5876


Data del document
:   31-05-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat
    * política de transports

RESOLUCIÓ de 31 de maig de 2022, de la Direcció General d'Obres Públiques, Transport i Mobilitat Sostenible, per la qual s'aprova el Pla de mobilitat del complex sanitari Ernest Lluch de Campanar, València. [2022/5876]  
L'article 9 de la Llei 6/2011, de mobilitat, de la Comunitat Valenciana estableix que els plans de mobilitat són els instruments que concreten, en un àmbit o implantació determinada, els objectius de seguretat, accessibilitat, salut, eficiència energètica, millora del medi ambient, intermodalitat i aposta pel transport públic establits en aquesta norma. A més dels plans supramunicipals i municipals de mobilitat, la llei també preveua plans de mobilitat d'elements singulars per la seua capacitat de generació o atracció de desplaçaments.  
  
L'article 12 determina que la implantació d'aquells usos, serveis o unitats residencials particularment rellevants en relació amb la seua capacitat de generació o atracció de demanda de desplaçaments siga precedida de la formulació d'un pla de mobilitat específic d'àrea o centre singular. S'estableix que correspon a la conselleria competent en matèria de transport l'aprovació dels plans de mobilitat previstos en l'article, aprovació que serà prèvia a l'atorgament de la llicència o aprovació del projecte o instrument d'ordenació que possibilite el desenvolupament de la implantació  
El decret 105/2019, del Consell, determina les competències de la Conselleria de Política Territorial, Obres Públiques i Mobilitat en matèria de transports i mobilitat. Mitjançant resolució del titular de 23 de juliol de 2019 es delega la competència d'aprovació dels plans de Mobilitat en la persona titular de la Direcció General d'Obres Públiques, Transport i Mobilitat Sostenible.   
El Servei de Mobilitat Urbana de la Direcció General estudia la documentació remesa per la Direcció General d'Alta Tecnologia, Inversions i infraestructura de la Conselleria de Sanitat Universal i Salut Pública relativa al Pla de mobilitat del pla general del complex sanitari Ernest Lluch de Campanar, València, i amb data maig/juny de 2022 informa favorablement l'aprovació del pla.  
Per tot això, després de la sol·licitud i documentació remesa per Conselleria de Sanitat Universal i Salut Pública, com a promotora del centre sanitari, de data de recepció 27/06/2019 i a la vista de l'informe del Servei de Mobilitat i de conformitat amb els articles 3, i 12 de la Llei 6/2011, resolc:  
  
Primer  
Aprovar definitivament el Pla de mobilitat del complex sanitari Ernest Lluch de Campanar, València.  
  
Segon  
Publicar aquesta resolució en el Diari Oficial de la Generalitat Valenciana.  
  
Contra la present resolució, que posa fi a la via administrativa, podrà interposar-se recurs potestatiu de reposició davant la consellera de Política Territorial, Obres Públiques i Mobilitat en el termini d'un mes, comptador des de l'endemà de la publicació d'aquesta, d'acord amb el que estableixen els articles 123 i 124 de la Llei 39/2015, d'1 d'octubre, de procediment administratiu comú de les administracions públiques, o bé, recurs contenciós administratiu, davant la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la publicació d'aquesta, de conformitat amb el que es preveu en l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que puga exercitar-se qualsevol altre recurs que s'estime oportú  
  
València, 31 de maig de 2022.- La directora general d'Obres Públiques, Transport i Mobilitat Sostenible: Roser Obrer Marco.